Fondul Proprietatea cere un nou consiliu de administrație la Nuclearelectrica, pentru că în 4 ani valoarea de piață a scăzut cu 60%, profitul cu 65%, în timp ce salariul șefilor a urcat cu 46% 22 nov 2016 Autor: Liviu Popescu Fondul Proprietatea (FP), care controlează 9% din Nuclearelectrica (SNN) se opune propunerii consiliului de administrație al Nuclearelectrica, supusă votului acționarilor în AGA din 9 decembrie 2016 și referitoare la reînnoirea mandatului consiliului, precum și menținerea acelorași membri și a aceluiași director general pentru încă un mandate de patru ani, începând din 25 aprilie 2017.